તાપીમિત્ર ન્યુઝ,સોનગઢ:સોનગઢ નાં આમથવા ગામે ખેતરની પાળ ઉપર રોપવામાં આવેલ આંબાની કલમના પાન બકરા ખાઈ જતાં એક જ પરિવારના સભ્યો વચ્ચે ઝગડો થયો હતો જેની અદાવત રાખી સુભાષ ગામીતે 12મી મે નારોજ વહેલી સવારે આશરે 4:00 કલાકના સુમારે મહેન્દ્રભાઈ ગામીતના બાપુજી વિગાભાઈ ગામીત ઘરની આગળ આવેલ ઓરડામાં ખાટલો નાંખી સુતેલા હતા તે વેળાએ તેઓના ડાબા કાનના ભાગે તથા જડબા,માથાના ભાગે તેમજ જમણા હાથના પંજાના ભાગે લાકડાના સપાટા મારી ગંભીર ઈજાઓ પહોચાડી હતી,આ બનાવમાં મહેન્દ્રભાઈ વિગાભાઈ ગામીત રહે,આમથવા,નિશાળ ફળિયું-સોનગઢ નાઓએ સુભાષભાઈ સોનિયાભાઈ ગામીત રહે,આમથવા,નિશાળ ફળિયું-સોનગઢ વિરુધ્ધ ફરિયાદ કરી હતી,જયારે સોનિયાભાઈ હોલ્યાભાઈ ગામીતે પણ બે જણા વિરુધ્ધ ફરિયાદ કરી હતી,જેમાં વિગાભાઈ હોલ્યાભાઈ ગામીત અને મહેન્દ્રભાઈ વિગાભાઈ ગામીત બંને જણાએ ભેગા મળી સોનિયાભાઈ ગામીતને માથાના ભાગે તથા ડાબા હાથના પંજા ઉપર તેમજ કાંડાના ભાગે લાકડાના સપાટા મારી જાનથી મારી નાંખવાની ધમકી આપી હોવાની સોનગઢ પોલીસ મથકે ફરિયાદ કરી છે,બંને તરફની ફરિયાદને આધારે સોનગઢ પોલીસ મથકે સામસામે ગુનો રજીસ્ટર કરી આગળની વધુની તપાસ હેડકોન્સ્ટેબલ ભાવેશભાઈ માનસિંગ નાઓ કરી રહ્યા છે.